

**ประกาศคณะกรรมการคัดเลือกพนักงานส่วนตำบลให้ดำรงตำแหน่งในระดับที่สูงขึ้น**

**สำหรับตำแหน่งผู้บริหารขององค์การบริหารส่วนตำบล**

**เรื่อง รับสมัครคัดเลือกพนักงานส่วนตำบลตำแหน่งผู้บริหารเพื่อแต่งตั้งให้ดำรงตำแหน่งในระดับที่สูงขึ้น**

**ขององค์การบริหารส่วนตำบลทรงคนอง อำเภอพระประแดง จังหวัดสมุทรปราการ**

……………………….………………..

ด้วยคณะกรรมการคัดเลือกพนักงานส่วนตำบล เพื่อแต่งตั้งให้ดำรงตำแหน่งในระดับที่

สูงขึ้นฯ จะดำเนินการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น สำหรับตำแหน่งบริหารขององค์การบริหารส่วนตำบลทรงคนอง อำเภอพระประแดง จังหวัดสมุทรปราการ

อาศัยอำนาจตามความ ข้อ ๑๐๒ ข้อ ๑๐๓ ข้อ ๑๐๗ และข้อ ๑๕๓ แห่งประกาศคณะกรรมการพนักงานส่วนตำบลจังหวัดสมุทรปราการ เรื่อง หลักเกณฑ์และเงื่อนไขเกี่ยวการบริหารงานบุคคลขององค์การบริหารส่วนตำบล ลงวันที่ ๑๑ ธันวาคม ๒๕๔๕ จึงประกาศการรับสมัครคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้นฯ ดังต่อไปนี้

1. **ตำแหน่งที่รับสมัครคัดเลือก**

๑.1 ตำแหน่ง หัวหน้าฝ่ายการเงินและบัญชี ระดับ 7 (นักบริหารงานการคลัง ๗) จำนวน ๑ อัตรา

๒. รายละเอียดตำแหน่ง หน้าที่ความรับผิดชอบของตำแหน่งและลักษณะงานที่ปฏิบัติ

- หน้าที่ความรับผิดชอบของตำแหน่ง ลักษณะงานที่ปฏิบัติ คุณสมบัติของผู้สมัครและความรู้ความสามารถที่ต้องการ (รายละเอียดตามภาคผนวก ก.)

**3. การกำหนดวัน เวลา และสถานที่รับสมัคร**

ให้ผู้มีสิทธิ์เข้ารับการรับการคัดเลือก ยื่นใบสมัครและเอกสารต่างๆ ตามที่คณะกรรมการคัดเลือกฯ กำหนดด้วยตนเองได้ที่ ที่ทำการองค์การบริหารส่วนตำบลทรงคนอง อำเภอ พระประแดง จังหวัดสมุทรปราการ ตั้งแต่วันที่ **12 พฤษภาคม ๒๕๕8 ถึงวันที่ 3 มิถุนายน ๒๕๕**8 ในวันและเวลาราชการ โดยสอบถามรายละเอียดเพิ่มเติมได้ที่ โทรศัพท์หมายเลข ๐๒ ๘๑๘๕๒๒๖

**4. เอกสารและหลักฐานที่ต้องนำไปยื่นในการสมัครคัดเลือก**

ผู้ประสงค์จะคัดเลือกฯ ให้ยื่นใบสมัครด้วยตนเองต่อเจ้าหน้าที่รับสมัครคัดเลือกพร้อมด้วยหลักฐาน ซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับ ดังต่อไปนี้

4.๑ ใบสมัคร **(ผนวก ค.)**

4.๒ สำเนาบัตรประจำตัวเจ้าหน้าที่ของรัฐ (พนักงานส่วนตำบล), สำเนาบัตรประวัติพนักงานส่วนตำบล และประวัติรับราชการ **(ผนวก ง.)**

4.๓ ข้อเสนอเกี่ยวกับวิสัยทัศน์ในการปฏิบัติงานในตำแหน่งที่เข้ารับการคัดเลือก ความยาวไม่น้อยกว่า ๕ หน้า กระดาษ A๔ **(ผนวก จ.)**

4.๔ แบบแสดงผลงานที่ประสบผลสำเร็จในอดีต**...**

- ๒ –

4.๔ แบบแสดงผลงานที่ประสบผลสำเร็จในอดีต จำนวนไม่น้อยกว่า ๒ ผลงาน และต้องเป็นผลงานย้อนหลังไม่เกินกว่า ๒ ปี **(ผนวก ฉ.)**

4.๕ หนังสือรับรองจากนายกองค์การบริหารส่วนตำบลต้นสังกัด **(ผนวก ช.)**

4.๖ ค่าธรรมเนียมการสมัครสอบ ๔๐๐.- บาท (สี่ร้อยบาทถ้วน)

สำหรับเอกสารตามข้อ 4.๓-4.๔ ให้จัดทำรวมกันเป็นรูปเล่ม และจัดส่งพร้อมกับ ใบสมัครในวันสมัคร

ทั้งนี้ หากผู้สมัครรายใด ยื่นเอกสารการสมัครตามที่คระกรรมการคัดเลือกฯ กำหนด ไม่ครบในวันสมัคร คณะกรรมการคัดเลือกฯ จะถือว่าผู้นั้นเป็นผู้ไม่มีสิทธิ์เข้ารับการคัดเลือกในครั้งนี้

**5. หลักเกณฑ์และวิธีการคัดเลือกเพื่อประเมินความเหมาะสมกับตำแหน่ง**

คณะกรรมการคัดเลือกฯ จะดำเนินการคัดเลือกโดยประเมินจากเอกสารและข้อมูล ต่างๆ ของผู้สมัคร และประเมินโดยวิธีการสัมภาษณ์ (ความเหมาะสมกับตำแหน่ง) เพื่อให้ได้ข้อมูลที่แสดงออกถึงความรู้ความสามารถ และความเหมาะสมของผู้สมัครตามที่เห็นสมควร **(ผนวก ข.)**

**6. การประกาศรายชื่อผู้มีสิทธิเข้ารับการคัดเลือก**

คณะกรรมการคัดเลือกฯ จะประกาศรายชื่อผู้มีสิทธิเข้ารับการคัดเลือก ณ ที่ทำการองค์การ

บริหารส่วนตำบลทรงคนอง อำเภอพระประแดง จังหวัดสมุทรปราการ ในวันที่ 5 มิถุนายน 2558 หรือสอบถามได้ที่โทรศัพท์หมายเลข ๐๒ ๘๑๘๕๒๒๖

**7. การกำหนดวัน เวลา และสถานที่ดำเนินการคัดเลือก** (ประเมินความเหมาะสมกับตำแหน่ง)

คณะกรรมการคัดเลือกฯ จะดำเนินการคัดเลือกเพื่อประเมินความเหมาะสมกับตำแหน่ง (โดยวิธีสัมภาษณ์) ในวันเสาร์ที่ 13 มิถุนายน ๒๕๕8 ตั้งแต่เวลา ๐๙.๐๐ น. เป็นต้นไป ณ ห้องประชุมศาลากลางจังหวัดสมุทรปราการ ชั้น ๒

**8. การประกาศผลการคัดเลือก**

คณะกรรมการคัดเลือกฯ จะรายงานผลการคัดเลือกต่อองค์การบริหารส่วนตำบล ทรงคนอง โดยจัดทำบัญชีรายชื่อผู้ที่ผ่านการคัดเลือกและจัดเรียงลำดับตามผลคะแนนรวม และจะประกาศผลการคัดเลือกฯ ในวันที่ 15 มิถุนายน ๒๕๕8 และองค์การบริหารส่วนตำบลทรงคนอง

รายงานผลไปยังคณะกรรมการพนักงานส่วนตำบลจังหวัดสมุทรปราการ (ก.อบต.จังหวัดสมุทรปราการ) ภายใน ๕ วันทำการ

**9. การบรรจุแต่งตั้ง**

องค์การบริหารส่วนตำบลทรงคนอง จะออกคำสั่งแต่งตั้งผู้ที่ได้รับการคัดเลือกให้ดำรงตำแหน่งในระดับที่สูงขึ้น สำหรับตำแหน่งผู้บริหารขององค์การบริหารส่วนตำบลทรงคนอง ตามลำดับที่ในประกาศผลการคัดเลือกฯ โดยความเห็นชอบของคณะกรรมการพนักงานส่วนตำบลจังหวัดสมุทรปราการ (ก.อบต.จังหวัดสมุทรปราการ)

จึงประกาศมาให้ทราบโดยทั่วกัน…

- 3 –

จึงประกาศมาให้ทราบโดยทั่วกัน

ประกาศ ณ วันที่ 28 เมษายน พ.ศ. ๒๕๕8

(นายอานนท์ กิติคุณไพโรจน์)

ผู้ทรงคุณวุฒิใน ก.อบต.จังหวัดสมุทรปราการ

ประธานคณะกรรมการคัดเลือกพนักงานส่วนตำบลให้ดำรงตำแหน่งที่สูงขึ้น

สำหรับตำแหน่งผู้บริหารสังกัดองค์การบริหารส่วนตำบลทรงคนอง